Държавен вестник, бр. 94, 2019 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  94
4.4. Ако Донорите искат да индивидуали-
зират своите ресурси въз основа на техните 
основни приоритети за развитие, подобно 
индивидуализиране трябва всеки път да се 
договаря отделно между Банката и Вносите-
лите в съответното Споразумение за вноска 
и следва да е съобразено с откроените нужди 
в регионите и настоящите разработвани про-
екти. Ако откроените нужди в регионите и 
настоящите разработвани проекти обосновават 
такава нужда, може да се разгледат следните 
видове индивидуализиране:
	
(i)	 По региони (Западни Балкани  
и/или южни съседи);
	
(ii)	 По държави (в региона на Запад-
ните Балкани: Албания, Босна и 
Херцеговина, Бивша Югославска 
република Македония, Косово, 
Черна гора, Сърбия; в региона на 
южните съседи: Алжир, Египет, 
Йордания, Ливан, Либия, Мароко, 
Палестина, Сирия и Тунис); и 
	
(iii)	По инструменти (ИС, ФИ и ТПКУ).
За срока на Фонда може да се наложат 
отклонения от индивидуализирането и може 
да бъдат предложени на Донорите в обосно-
вани случаи. Следва да се отбележи, че ин-
дивидуализирането по региони или държави е 
неформално. От правна гледна точка Фондът 
е единен фонд, в който всички вноски се 
смесват, което означава, че не е възможно 
да се проследят конкретните вноски чрез 
конкретни операции.
4.5. В случай на наличие на алтернативни 
източници на финансиране за изпълнение на 
операции, които са допустими в рамките на 
Фонд ИИУ, Банката може да използва такива 
източници по свое собствено усмотрение.
5. Рамка с индикативни резултати 
За измерими резултати Банката изготвя рам-
ка с резултати за дейностите, финансирани от 
Фонда, след като Фондът започне да подкрепя 
операции. Рамката с резултатите се основава 
на съществуващите средства за измерване на 
резултати, използвана в ЕИБ18 (http://www.
eib.org/projects/cycle/monitoring/rem.htm), и се 
представя на Комитета на вносителите.
––––––––––––––––
18 Банката измерва резултатите на своите опе-
рации чрез Рамките 3 PA и ReM (вътре и извън 
ЕС съответно) и логическата рамка обхваща 
както кредитни операции, така и операции за 
техническа помощ. Те се базират на 3-стълбова 
методология, разработена да покаже по какъв на-
чин вложените ресурси на ЕИБ (например кредит, 
технически съвет) генерират крайни продукти 
(например линия за пренос на електричество, 
обучителна програма), което води до резултати 
(например подобрен достъп до енергия, подобрен 
капацитет) и с времето оказва въздействие (на-
пример развитие на стопанската инфраструктура, 
регионална интеграция).
Форматът, съдържанието и честотата на 
Рамката с резултати се определят от Банката 
и може да бъдат променяни периодично след 
съгласуване с Вносителите чрез Комитета на 
вносителите. Тя се използва единствено за 
целите на отчетността и оценката.
Банката докладва за резултатите на Фонда в 
съответствие с рамката за отчетност, описана 
в Член 9.4 на Правилата за ППФ.
Рамката с резултатите ще включва пока-
затели, отразяващи, доколкото е възможно, 
предварително очакваната устойчивост на 
проектите, разчитайки на информация, съ-
брана по време на изготвянето на проекта. 
Показателите за резултатите, съдържащи се 
в рамката, ще бъдат проследени след при-
ключването на проекта, давайки последваща 
представа за устойчивостта.
6. Оценка
Банката извършва оценка на Фонд ИИУ. 
Тази оценка се прави с цел отчетност пред 
Вносителите на Фонд ИИУ и на операциите, 
финансирани в рамките на Фонд ИИУ, както 
и извличане на поуки. Оценката може да бъде 
споделена с Комитета на вносителите. Банката 
участва и във външни оценки на Фонд ИИУ.
7. Одобряване на операции
Независимо от разпоредбите на Членове 
6.3 и 6.4 от Правилата на ППФ за всяка опе-
рация, финансирана от фонда, Комитетът на 
вносителите, след предварителното съгласие 
на Управителните органи на Банката, вклю-
чително съобразно правилата за делегиране, 
създадени от Управителните органи на Бан-
ката, отговарят за одобряването на разпре-
делението на средствата чрез процедура на 
мълчаливо съгласие от 15 работни дни. Ако не 
бъде получено възражение от Вносител в срок 
до 15 работни дни от датата на изпращане на 
съобщението, операцията се счита за одобрена. 
В случай че има официално възражение от 
член или ако член е възпрепятстван да вземе 
решение, от заместник-член на Комитета на 
вносителите се свиква заседание на Комитета 
на вносителите.
В заседанията на Комитета на вносителите 
всеки Вносител се представлява от своя член 
в Комитета на вносителите в съответствие 
с Правилата на ППФ, а неговият заместник 
може да участва като наблюдател без право 
на глас. Всеки Вносител във Фонд ИИУ 
независимо от броя на Споразуменията за 
вноска, подписани с Банката, има право на 
един глас по време на заседанието на Коми-
тета на вносителите. По подобен начин само 
един представител на всеки Вносител – или 
членът, или неговият заместник, има право 
да съобщи на Банката одобренията и/или 
възраженията на този Вносител във връзка 
с операции и други въпроси, за които може 
да е необходимо одобрение.